તમાકુ – વિશ્વમાં ખૂણે ખૂણે પ્રસરેલું એક એવું વ્યસન છે જે માનવીના સ્વસ્થ-જીવનને જડમૂળથી વ્યાપક નુક્સાન કરે છે. સિગરેટ, સુકાયેલી તમાકુ ચાવવી, છીંકણી સૂંઘવી, સિગાર કે હુક્કો વિગેરે ધુમ્રપાન કે અન્ય કોઈપણ રીતે ઉપયોગમાં લેવાતી તમાકુ વ્યક્તિના સ્વસ્થ જીવનનો મોટો શત્રુ છે. કહેવાય છેકે ઘુમ્રપાન માત્ર વ્યક્તિના સ્વાસ્થ્યને જ નહી તેના પરિવારને પણ નુક્સાન કરે છે. તમાકુની અનેક જટિલ અસરો અને નુક્સાનનો ભોગ સ્વસ્થ સમાજ ન બને અને વિશ્વમાં તેના વિશે જાગૃતિ આવે તે માટે વર્લ્ડ હેલ્થ ઓર્ગેનાઈઝેશન દ્વારા પ્રત્યેક વર્ષે 31 મે ના રોજ વિશ્વ તમાકુ નિષેધ દિવસ તરીકે મનાવવામાં આવે છે. .